89/383/ΕΟΚ: Απόφαση του Συμβουλίου της 19ης Ιουνίου 1989 για την τροποποίηση της απόφασης 88/303/ΕΟΚ για την αναγνώριση ορισμένων τμημάτων του εδάφους της Κοινότητας ως επίσημα απαλλαγμένων από πανώλη των χοίρων ή ως απαλλαγμένων από πανώλη των χοίρων



Επίσημη Εφημερίδα αριθ. L 181 της 28/06/1989 σ. 0048 - 0049



***** ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Ιουνίου 1989 για την τροποποίηση της απόφασης 88/303/ΕΟΚ για την αναγνώριση ορισμένων τμημάτων του εδάφους της Κοινότητας ως επίσημα απαλλαγμένων από πανώλη των χοίρων ή ως απαλλαγμένων από πανώλη των χοίρων (89/383/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 88/406/ΕΟΚ (2), και ιδίως το άρθρο 4β παράγραφος 1 στοιχείο γ), την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 87/489/ΕΟΚ (4), και ιδίως το άρθρο 13α παράγραφος 2, την πρόταση της Επιτροπής, Εκτιμώντας: ότι με την απόφαση 88/303/ΕΟΚ (5), όπως τροποποιήθηκε από την απόφαση 89/20/ΕΟΚ (6), αναγνωρίζονται ως επίσημα απαλλαγμένα από την πανώλη των χοίρων ορισμένα τμήματα του εδάφους της Ομοσπονδιακής Δημοκρατίας της Γερμανίας, της Γαλλίας, της Ελλάδας και των Κάτω Χωρών και ως απαλλαγμένα από πανώλη των χοίρων ορισμένα τμήματα του Βελγίου, της Ομοσπονδιακής Δημοκρατίας της Γερμανίας, της Γαλλίας, της Ιταλίας και της Ισπανίας· ότι έκτοτε, σε ορισμένα τμήματα του εδάφους του Βελγίου, της Ομοσπονδιακής Δημοκρατίας της Γερμανίας και στο σύνολο των περιοχών της Ισπανίας, δεν έχει σημειωθεί κρούσμα πανώλης των χοίρων για διάστημα μεγαλύτερο του ενός έτους· ότι δεν έχει δοθεί άδεια για εμβολιασμό κατά της πανώλης των χοίρων τουλάχιστον κατά τους δώδεκα προηγούμενους μήνες· ότι στις σχετικές εκμεταλλεύσεις δεν υπήρχε κανένας χοίρος εμβολιασμένος κατά της πανώλης των χοίρων κατά τους προηγούμενους δώδεκα μήνες · ότι κατά συνέπεια τα εν λόγω τμήματα του εδάφους πληρούν τις προϋποθέσεις που απαιτούνται για να αναγνωρισθούν ως επίσημα απαλλαγμένα από πανώλη των χοίρων για τις ενδοκοινοτικές συναλλαγές· ότι σε ορισμένα τμήματα του εδάφους του Βελγίου και της Ελλάδας δεν έχει σημειωθεί κρούσμα πανώλης των χοίρων για διάστημα μεγαλύτερο του ενός έτους· ότι κατά συνέπεια τα τμήματα αυτά πληρούν τις απαιτούμενες προϋποθέσεις ώστε να αναγνωρισθούν ως απαλλαγμένα από πανώλη των χοίρων για τις ενδοκοινοτικές συναλλαγές νωπού κρέατος, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 88/303/ΕΟΚ τροποποιείται ως εξής: 1. Στο παράρτημα Ι: α) κεφάλαιο 1: - δεύτερη περίπτωση, μετά τη λέξη «Duesseldorf» παρεμβάλλεται η λέξη «Muenster », - τρίτη περίπτωση, μετά τη λέξη «Koblenz» παρεμβάλλεται η λέξη «Reinhessen-Pfalz»· β) προστίθενται τα ακόλουθα κεφάλαια: «ΚΕΦΑΛΑΙΟ 5 Βέλγιο Επαρχίες: - Brabant - Hainaut - Liege - Limbourg - Luxemburg - Namur ΚΕΦΑΛΑΙΟ 6 Ισπανία Αυτόνομες Επαρχίες: - Asturias - Baleares - Cantabria - Madrid - Murcia - Rioja (La) - Navarra Επαρχίες: - Almeria, Cadiz, Cordoba, Granada, Huelva, Jaen, Malaga και Sevilla της αυτόνομης περιοχής της Ανδαλουσίας, - Huesca, Teruel και Zaragoza της αυτόνομης περιοχής της Αραγωνίας, - Avila, Burgos, Leon, Palencia, Salamanca, Segovia, Soria, Valladolid και Zamora της αυτόνομης περιοχής Καστίλλης-Λεόν, - Albacete, Ciudad Real, Guadalajara, Cuenca και Toledo της αυτόνομης περιοχής της Καστίλλης-Λα-Μάντσα, - Barcelona, Gerona, Lerida και Tarragona της αυτόνομης περιοχής της Καταλωνίας, - Badajoz και Caceres της αυτόνομης περιοχής της Εστρεμαδούρα, - Coruna (La), Lugo, Orense και Pontevedra της αυτόνομης περιοχής της Γαλικίας, - Alicante, Castellon και Valencia της αυτόνομης περιοχής της Βαλένθια, - Alava, Guipuzcoa και Vizcaya της αυτόνομης περιοχής των Βάσκων, - Palmas (Las) και Santa Cruz de Tenerife της αυτόνομης περιοχής των Καναρίων Νήσων.» 2. Στο παράρτημα ΙΙ: α) στο κεφάλαιο 1, η λέξη «Muenster» διαγράφεται· β) στο κεφάλιο 2 (Ισπανία) διαγράφεται και τα κεφάλαιο 3, 4 και 5 γίνονται κεφάλαια 2, 3 και 4, αντίστοιχα· γ) το νέο κεφάλαιο 2 (Βέλγιο) αντικαθίσταται από το ακόλουθο κείμενο: «ΚΕΦΑΛΑΙΟ 2 Βέλγιο - οι επαρχίες Αμβέρσας και Δυτικής Φλάνδρας»· δ) προστίθεται το ακόλουθο κεφάλαιο: «ΚΕΦΑΛΑΙΟ 5 Ελλάδα Νομοί: - Έβρου, με εξαίρεση το νησί Σαμοθράκη - Ροδόπης - Ξάνθης - Καβάλας, με εξαίρεση το νησί Θάσος - Δράμας - Σερρών - Χαλκιδικής - Θεσσαλονίκης - Κιλκίς - Πέλλης - Ημαθίας - Πιερίας - Κοζάνης - Φλώρινας - Καστοριάς - Γρεβενών - Ιωαννίνων - Θεσπρωτίας - Κερκύρας - Πρέβεζας - Άρτας - Τρικάλων - Καρδίτσας - Ευρυτανίας - Λάρισας - Μαγνησίας, με εξαίρεση τα νησιά Σκιάθος, Σκόπελος και Αλόνησος - Φθιώτιδας - Βοιωτίας - Αττικής - Εύβοιας, με εξαίρεση το νησί Σκύρος - Ρόδου, με εξαίρεση τα άλλα Δωδεκάνησα - Αργολίδας, με εξαίρεση το νησί Σπέτσες - Κορινθίας - Αχαΐας - Φωκίδας - Αιτωλοακαρνανίας - Ηλείας - Αρκαδίας - Μεσσηνίας - Λακωνίας.» Άρθρο 2 Η παρούσα απόφαση απευθύνεται στα κράτη μέλη. Λουξεμβούργο, 19 Ιουνίου 1989. Για το Συμβούλιο Ο Πρόεδρος C. ROMERO HERRERA (1) ΕΕ αριθ. 121 της 29. 7. 1964, σ. 1977/64. (2) ΕΕ αριθ. L 194 της 22. 7. 1988, σ. 1. (3) ΕΕ αριθ. L 302 της 31. 12. 1972, σ. 24. (4) ΕΕ αριθ. L 280 της 3. 10. 1987, σ. 28. (5) ΕΕ αριθ. L 132 της 28. 5. 1988, σ. 76. (6) ΕΕ αριθ. L 9 της 12. 1. 1989, σ. 21.